Raamleping

<reg_kpv> nr 2-2/24/186-1

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn ja Kaitseministeerium, registrikood 70004502, aadress Sakala 1, 15094 Tallinn, keda esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson (edaspidi nimetatud tellija), ühelt poolt 
ja
Mittetulundusühing Balti Uuringute Instituut, registrikood 80046950, aadress Lai tn 30, 51005 Tartu, mida esindab põhikirja alusel Kats Kivistik (edaspidi nimetatud täitja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid käesoleva raamlepingu (edaspidi nimetatud leping) alljärgnevas:
1.	Lepingu sõlmimise alus ja ese
1.1	Leping sõlmitakse riigihangete seaduse § 29 alusel ning § 15 lõike 1 kohaselt läbiviidud riigihanke „Kaitsetahte uuringud“ (viitenumber 273534) (edaspidi riigihange) tulemusena täitjaga kui riigihankes eduka pakkumuse esitanud pakkujaga. 
1.2	Tellija sõlmib täitjaga lepingu, tuginedes täitja riigihanke pakkumusele ning eeldades heas usus täitja professionaalsust ja võimekust lepingut nõuetekohaselt täita. Allhankijate ja alltöövõtjate kasutamise korral jääb lepingu nõuetekohase täitmise eest tellija ees vastutavaks täitja.
1.3	Lepingu objektiks on avaliku arvamuse- ja fookusgrupiuuringud lepingus ja selle lisades kirjeldatud tingimustel (edaspidi nimetatud töö). Lepinguga tellitakse kuni 3 (kolm) kvantitatiivset küsitlust ja 1 (üks) kvalitatiivne uuring:
1.3.1	Tööandjate seas läbiviidav arvamusküsitlus
1.3.2	Noorte seas läbiviidav arvamusküsitlus
1.3.3	Lastevanemate arvamusküsitlus
1.3.4	Fookusgruppide korraldamine reservväelastele
1.4	Lepingu sõlmimisega tekib muuhulgas õigus vajadusel tellida ka muid uuringuid või töid  avaliku arvamuse monitoorimiseks, sel juhul korraldatakse raamlepingu partnerite vahel minikonkurss. Juhul kui riigihanke tulemusel või lepingu kehtivuse ajal väheneb lepingu partnerite arv üheni, siis palub tellija nimetatud uuringute või tööde tellimiseks täitjal esialgset pakkumust täiendada või küsib hinnapakkumust. 
1.5	Täitja avaldab ja kinnitab, et:
1.5.1	temal ja tema esindajal on lepingu sõlmimiseks kõik õigused ja volitused;
1.5.2	ta on tutvunud lepinguga ja riigihanke alusdokumentidega ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
1.5.3	lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
1.5.4	ta omab lepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on täitja kohustus tellijat sellest koheselt teavitada.
2.	Lepingu osad
2.1	Lepingu lahutamatuteks osadeks on riigihanke alusdokumendid, täitja riigihanke pakkumus, lepingu alusel sõlmitud hankelepingud, poolte vahel edastatud teated ning kõik sõlmitavad lepingu muudatused ja lisad.
2.2	Kõik lepingu muudatused sõlmitakse lepingu lisadena, mis jõustuvad pärast nende allkirjastamist mõlema poole poolt või poolte poolt määratud tähtajal.
3.	Lepingu täitmine
3.1	Lepingus fikseeritakse maksimaalne töö ühikuhind (lisa 2: pakkumus), millele lisandub käibemaks õigusaktides sätestatud määras, alljärgnevates valdkondades:
3.1.1	Tööandjate seas läbiviidav arvamusküsitlus
3.1.2	Noorte seas läbiviidav arvamusküsitlus
3.1.3	Lastevanemate arvamusküsitlus
3.1.4	Fookusgruppide korraldamine reservväelastele
3.2	Lepingu alusel hankelepingute sõlmimiseks viib tellija raamlepingu partnerite vahel läbi minikonkursid. Üldjuhul korraldab tellija minikonkursse, kus fikseeritakse vähemalt iga tellitava küsitluse lähteülesanne ja maksumus ning raporti koostamise maksumus arvestades mahtu (vastamise keskmine aeg) ja töö minimaalset tähtaega. Leping ilma hankelepinguta ei kohusta tellijat töid tellima.
3.3	Minikonkursi tingimustes võib tellija sätestada lisanduvaid nõudeid ja tingimusi, sealhulgas tehnilisele kirjeldusele, lisateenustele jne.
3.4	Minikonkursside hindamiskriteeriumiks on maksumus osakaaluga 100 %.
3.5	Juhul, kui riigihanke tulemusena jõutakse vähem, kui kahe täitjani või lepingu kehtivuse perioodil väheneb täitjate arv üheni, toimub lepingu täitmine hinnapäringute alusel.
3.6	Tellija võib lükata tagasi kõik minikonkursil esitatud pakkumused, kui esineb vähemalt üksjärgmistest juhtudest: kui need on tellija jaoks ebamõistlikult kallid; kui minikonkursi toimumise ajal on tellijale saanud teatavaks andmed, mis välistavad või muudavad tellija jaoks ebaotstarbekaks minikonkursi lõpuleviimise minikonkursi dokumentides esitatud tingimustel või hankelepingu sõlmimine etteantud ja minikonkursi käigus väljaselgitatud tingimustel ei vastaks muutunud asjaolude tõttu tellija varasematele vajadustele või ootustele; kui langeb ära vajadus minikonkursi järele põhjusel, mis ei sõltu tellijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest; kui ei esitata ühtegi vastavat pakkumust.
3.7	Juhul, kui võrdse maksumusega pakkumuste esitamise tõttu osutuks minikonkursil edukaks rohkem kui üks pakkumus, kasutatakse eduka pakkumuse väljaselgitamiseks liisuheitmist.
4.	Tööde maksumus ja maksetingimused
4.1	Lepingu alusel sõlmitavate hankelepingute maksimaalne kogumaksumus on 30 000 eurot, millele lisandub käibemaks seaduses sätestatud juhul. 
4.2	Tellija tasub täitjale töö eest tasu arve alusel, mille täitja esitab pärast punktis 8 sätestatud korras tööde üleandmist-vastuvõtmist . 
4.3	Arve tasumine toimub 28 (kahekümne kaheksa) kalendripäeva jooksul peale nõuetekohase arve kättesaamist. Lepingust tulenevate maksete laekumise kohaks on arvel märgitud täitja arvelduskonto.
4.4	Täitja esitab arve e-arvena (masintöödeldavas XML-formaadis). 
4.5	Täitja esitab arve järgmiste andmetega:
Kaitseministeerium, Sakala 1, 15094 Tallinn; 
registrikood 70004502;
tellija kontaktisiku nimi;
lepingu nr 01.03.2024 nr 2-2/24/186-1 ja hankelepingu number (selle olemasolul);
riigihanke viitenumber 273534;
riigihangete registri 15-kohaline lepinguosa viitenumber;
tööde nimetus ja maht, ühiku hind.
4.6	Arve lepingutingimustele mittevastavuse korral on tellijal õigus arvet mitte aktsepteerida ja täitja on kohustatud esitama lepingutingimustele vastava arve. 
4.7	Tellija kontrollib enne arve tasumist, mille maksumus koos käibemaksuga on 10 000 (kümme tuhat) eurot või rohkem, täitjal maksuvõla puudumist Maksu- ja Tolliameti kodulehekülje kaudu. Vähemalt 10 000 (kümne tuhande) eurose maksuvõla olemasolu korral informeerib tellija tasutavast arvest Maksu- ja Tolliametit.
5.	Autoriõigus
5.1	Kõik käesoleva lepingu alusel teostatud töö käigus loodud teoste autoriõigused kuuluvad tellijale ning nende edasisel kasutamisel lähtutakse autoriõiguse seadusest.
5.2	Täitja kinnitab, et lepingu eseme üleandmisest kuuluvad lepingu esemega seonduvad varalised õigused (s.h. varalised autoriõigused) tellijale, kellel on õigus lepingu eset omaks otstarbeks ja äranägemisel vabalt ja piiranguteta mistahes eesmärgil kasutada ja võõrandada.
5.3	Täitja kinnitab lepingule allakirjutamisega, et ei oma tellija vastu pretensioone, kui tellija lepingu eset muudab ja/või täiendab. 
5.4	Lepinguga keelatakse täitjal lepingu eset võõrandada või mistahes muul viisil suhetes kolmandate isikutega otseselt või kaudselt kasutada ning toime panna tegusid, mis on suunatud punktis 5.2 nimetatud tellija varaliste õiguste kahjustamisele.
5.5	Täitjal on tellija kirjalikul nõusolekul õigus töö tulemusi kasutada teaduslikel eesmärkidel ning teaduslikes publikatsioonides, uurimistöödes, ettekannetes ja õppetöös tingimusel, et selline kasutamine ei taotle ärilisi eesmärke ja materjalide kasutamisel on viidatud tellijale.
6.	Täitja õigused ja kohustused
6.1	Täitjal on õigus teha ettepanekuid töö tegemisega (nimetatud ka teenus) seotud tegevuste parema organiseerimise osas.
6.2	Täitjal on õigus saada lepinguliste kohustuste eest kokkulepitud tasu.
6.3	Täitjal on õigus nõuda poolte koosoleku kokkukutsumist, kui see on teenuse osutamiseks, tähtaegadest kinnipidamiseks ja kvaliteedi tagamiseks vältimatu.
6.4	Täitjal on õigus taotleda tellijalt tellijast tuleneval põhjusel teenuse üleandmise tähtaja või osa üleandmise tähtaja pikendamist.
6.5	Täitjal on õigus nõuda tellijast sõltuvate mitteõiguspäraste takistuste kõrvaldamist teenuse osutamisel.
6.6	Täitja kohustub tagama teenuse vastavuse lepingu lisas olevale tehnilisele kirjeldusele.
6.7	Täitja kohustub osutama teenust tähtaegselt ja nõuetekohaselt kokkulepitud mahus ja sagedustega vastavalt lepingus ja selle alusel sõlmitud hankelepingus sätestatud tingimustele, parimas praktikas rakendatavatele nõuetele, normidele ja standarditele.
6.8	Täitja peab omama lepingu kehtivuse ajal kõiki registreeringuid, mida seaduse alusel nõutakse.
6.9	Täitja kohustub tagama teenuse osutamisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas nõutav majandustegevuse teade, tegevusluba või registreering, siis tagama, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks.
6.10	Täitja kohustub teenuse osutamisel tagama ohutuse ja ohutusalastest eeskirjadest kinnipidamise.
6.11	Täitja kohustub tellijat koheselt teavitama, kui ta ei saa kokkulepitud tähtajal teenust osutada ja/või teenuse osutamisel tekivad takistused, mis ei võimalda teenust kokkulepitud ajaks ära teha või takistavad muul viisil teenuse osutamist.
6.12	Täitja kohustub hüvitama tema süül tellijale ja/või kolmandatele isikutele tekitatud kahju.
6.13	Täitja kohustub viivitamata teavitama tellijat täitja vastu suunatud küberründest ja küberintsidendist ning esitama tellija nõudmisel tellijale küberintsidendi raporti.
6.14	Täitja kohustub järgima lepingu täitmisel õiglase kaubanduse tingimusi, lähtuma keskkonnasäästlikest põhimõtetest, mitte kasutama orja- ja lapstööjõudu.
7.	Tellija õigused ja kohustused
7.1	Tellijal on õigus jooksvalt kontrollida lepingust tulenevate kohustuste täitmist ja nõuda igal ajal informatsiooni lepingu täitmise kohta.
7.2	Tellijal on õigus kontrollida täitja poolt esitatud arvete, kalkulatsioonide ja muude kulutuste õigsust ja vastavust tegelikkusele.
7.3	Tellijal on õigus anda täitjale täiendavaid juhiseid ja teha ettepanekuid.
7.4	Tellijal on õigus nõuda teenuse osutamisel ilmnenud puuduste viivitamatut kõrvaldamist.
7.5	Tellijal on õigus kutsuda kokku poolte koosolek, teatades sellest täitjale kirjalikult ette vähemalt kaks tööpäeva. 
7.6	Tellijal on õigus konsulteerida vajadusel täitjaga lepingu esemega seotud küsimustes.
7.7	Tellijal on õigus nõuda täitja süül tekkinud kahjude korvamist ja mittekvaliteetse teenuse ümber tegemist täitja poolt ilma täiendavat tasu maksmata.
7.8	Tellija kohustub tasuma kokkulepitud tasu lepingus sätestatud tingimustel.
7.9	Tellija kohustub vastama mõistliku aja jooksul kõikidele täitja poolt esitatud taotlustele juhiste täpsustamiseks.
7.10	Tellija kohustub informeerima täitjat esimesel võimalusel probleemidest, mis on seotud teenuse tellimisega.
8.	Üleandmine ja vastuvõtmine
8.1	Tööde üleandmine toimub üleandmise-vastuvõtmise akti alusel. 
8.2	Üleandmise-vastuvõtmise akt on allkirjastatud dokument, mis kinnitab täitja poolt tööde, sh täitja koostatud dokumentatsiooni, üleandmist tellijale ja tellija poolt nende vastuvõtmist.
8.3	Üleandmise-vastuvõtmise akti on täitja kohustatud koostama digitaalselt või paberkandjal ning esitama allkirjastamiseks peale tööde kohast üleandmist tellijale, kui ei lepita kokku teisiti. Tööde kohaseks üleandmiseks peetakse seda, kui  tellija ei ole 5 (viie) tööpäeva jooksul peale koondaruande vastuvõtmist esitanud täitjale ühtegi pretensiooni.
8.4	Kui teostatud tööde kontrollimisel avastatakse, et töö ei vasta lepingutingimustele esitab tellija kirjaliku pretensiooni, milles näitab ära töös esinevad puudused ja määrab tähtaja puuduste kõrvaldamiseks. Pretensioon lisatakse üleandmise-vastuvõtmise aktile või märgitakse puudused üleandmise-vastuvõtmise aktis. Teostatud tööd loetakse lõplikult vastuvõetuks, kui täitja on kõrvaldanud töös avastatud puudused ning tellija loeb töös esinenud puudused kõrvaldatuks ning see on fikseeritud tööde üleandmise-vastuvõtmise aktis
8.5	Kui tellija avastab lepingutingimustele mittevastavuse peale üleandmise-vastuvõtmise akti allkirjastamist, siis esitab tellija kirjaliku pretensiooni esimesel võimalusel, kuid mitte hiljem kui 10 (kümne) päeva jooksul vastava üleandmise-vastuvõtmise akti allkirjastamisest arvates ja täitja on kohustatud omal kulul mittevastavuse likvideerima hiljemalt tellija poolt määratud tähtajaks. Varjatud puuduste ilmnedes eeldatakse, et need olid olemas enne tellijale tööde üleandmist. 
8.6	Tööde omandiõigus ning juhusliku hävimise ja kahjustumise riisiko lähevad täitjalt tellijale üle tööde kohasel üleandmisel.

9.	Vääramatu jõud
9.1	Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks, näiteks loodusõnnetusi, üldisi elektrikatkestusi, sõjategevust, blokaadi. Pooled ei loe vääramatuks jõuks täitja kolmandast isikust lepingupartneri suutmatust lepingut täita.
9.2	Kui mistahes vääramatu jõu tingimustele vastav asjaolu tõi kaasa lepingu mittetäitmise lepingus või selle lisades ettenähtud tähtajal ning selle mõju on ajutine, on lepingust tulenevat kohustust rikkunud poole käitumine vabandatav üksnes ajal, mil vääramatu jõud kohustuse täitmist takistas.
9.3	Pool, kes ei suuda oma kohustusi vääramatu jõu tõttu täita, peab viivitamatult teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele, s.o vääramatu jõu esinemisele ning teavitamise kohustust rikkunud pool vastutab lepingulise kohustuse rikkumise eest vastavalt lepingus sätestatule.
9.4	Juhul, kui vääramatu jõu mõju on alaline ning ei võimalda pooltel täita lepingulisi kohustusi täielikult või osaliselt, siis pooltel on õigus leping üles öelda või lepingust taganeda, tehes teisele poolele vastava lepingust ülesütlemis- või taganemisavalduse.
9.5	Covid-19 pandeemiast tulenevat ei käsitle pooled vääramatu jõuna. Juhul, kui pärast lepingu sõlmimist kehtestatakse uusi ettenägematuid piiranguid, mis on seotud Covid-19 pandeemiaga ning millest johtuvalt ei ole võimalik või on takistatud lepingu täitmine, siis võib see olla käsitletav vääramatu jõuna.
10.	Konfidentsiaalsus- ja julgeolekutingimused 
10.1	Konfidentsiaalse teabe all mõistavad pooled lepingu täitmisel teatavaks saanud teavet, isikuandmeid, turvaandmeid, selgelt tähistatud asutusesiseseks kasutamiseks tunnistatud dokumente ning muud teavet, mille avalikuks tulek võiks kahjustada tellija huve. Konfidentsiaalne teave ei hõlma endas teavet, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
10.2	Konfidentsiaalsusnõude kohaselt pool kohustub mitte avaldama lepingu kehtivuse ajal ega hiljem teise poole kirjaliku nõusolekuta teise poole konfidentsiaalset teavet. Pool kaitseb temale lepingu täitmise käigus teatavaks saanud teabe konfidentsiaalsust.
10.3	Täitja kohustub mitte kasutama tellija kirjaliku nõusolekuta lepingu juurde kuuluvat dokumenti või informatsiooni, v.a juhtudel, mis on vajalikud lepingu täitmiseks. Kõik dokumendid peale lepingu ja selle lisade on tellija omand ja kui tellija nõuab, on täitja kohustatud tagastama need talle pärast lepingu lõppemist.
10.4	Täitjal on keelatud lepingu täitmise käigus teatavaks saanud asutusesiseseks kasutamiseks tunnistatud teabe reprodutseerimine ja avaldamine mistahes kolmandatele isikutele, sh isikutele, kellel puudub vastav juurdepääsuõigus ja teadmisvajadus.
10.5	Juhul, kui lepingu täitmiseks on täitjal vaja siseneda Kaitseministeeriumi valitsemisala territooriumile, siis täitja kohustub täitma kehtivaid julgeolekutingimusi. Juhul, kui täitja kasutab nimetatud territooriumil alltöövõtjaid, siis need tuleb eelnevalt kirjalikult kooskõlastada tellijaga ning ka neile rakenduvad kõik lepingus sätestatud julgeolekutingimused. Täitja vastutab selle eest, et alltöövõtjad täidavad julgeolekutingimusi.
10.6	Avalikkusele suunatud lepingu eseme või selle täitmisega seotud teavitus, sh pressiteated, tellijale viitamine reklaamis või võrguväljaandes, on lubatud ainult tellija sõnaselgel kirjalikku taasesitamist võimaldavas vormis antud nõusolekul.
10.7	Konfidentsiaalsusnõue on tähtajatu.
11.	Vastutus
11.1	Tellijal on õigus nõuda täitjalt leppetrahvi lepingu olulise rikkumise eest 3 000 (kolm tuhat) eurot iga üksiku rikkumise kohta.
11.2	Tööde tähtaegselt täitmata jätmise korral on tellijal õigus nõuda täitjalt leppetrahvi 0,25 (null koma kakskümmend viis) % tähtaegselt täitmata tööde maksumusest päevas iga täitmisega viivitatud päeva eest, kuid mitte rohkem kui 50 (viiskümmend) % hankelepingu kogumaksumusest. Tööde mittenõuetekohase täitmise korral on tellijal lisaks lepingust tuleneva leppetrahvi nõudmisele, õigus tellida mittenõuetekohaselt täidetud töö kolmandalt isikult ning nõuda selleks tehtud kulutused sisse täitjalt.
11.3	Nõuetekohaselt esitatud arve tasumisega viivitamisel on täitjal õigus nõuda ja tellijal kohustus maksta viivist mitte rohkem kui 0,25 (null koma kakskümmend viis) % tähtaegselt tasumata summalt iga viivitatud kalendripäeva eest. Viivise suuruse arvestab täitja ja märgib selle järgnevas arves või saadab selle kohta tellijale kirjaliku viivisnõude või eraldi arve.
11.4	Konfidentsiaalsuskohustuse rikkumise tuvastamise korral on kahjustatud poolel õigus nõuda ja konfidentsiaalsuskohustust rikkunud poolel kohustus tasuda iga vastava rikkumise eest leppetrahvi vastavalt rikutud nõude olemusele kuni 10 000 (kümme tuhat) eurot iga vastava rikkumise korral. Leppetrahvi suuruse määratlemise õigus on leppetrahvinõuet esitaval poolel.
11.5	Leppetrahvid ja viivised tasutakse 28 (kahekümne kaheksa) kalendripäeva jooksul vastava nõude saamisest arvates. Pooled peavad esitama oma lepingust tuleneva leppetrahvi või viivise nõude teisele poolele hiljemalt 1 (ühe) kalendrikuu jooksul arvates päevast, mil pool sai teada või pidi teada saama leppetrahvi või viivise nõude esitamise õigusest.
11.6	Pooled võivad kokkuleppel leppetrahvi, viivise või kahjuhüvitamise nõuet vähendada ja nõude asemel leppida kokku täiendavalt tehtavates muudes kohustustes. Tellijal on õigus arvestada tellija poolt esitatud leppetrahvi nõuete summad ja kahjuhüvitiste summad maha täitjale tasumisele kuuluvast tasust.
11.7	Lepingust tulenevate viiviste ja leppetrahvide maksmine, samuti tekitatud kahju hüvitamine ei vabasta lepingut rikkunud poolt mistahes lepingujärgsete kohustuste täitmisest.
11.8	Piiramata teisi lepingu sätteid, astuvad pooled mõistlikke samme vähendamaks kahju, mis on või võib olla aluseks mistahes lepingujärgsele kahju hüvitamise nõudele. 
12.	Lepingu kehtivus, loovutamine, muutmine ja lõpetamine
12.1	Leping jõustub tellija poolt allkirjastatud lepingu edastamisest täitja e-posti aadressile ning kehtib 12 (kaksteist) kuud või kuni lepingu eeldatava maksumuse, 30 000 eurot, täitumiseni.
12.2	Täitja ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma tellija eelneva kirjaliku nõusolekuta. 
12.3	Lepingu muutmisel juhinduvad pooled riigihangete seadusest.
12.4	Tellijal on õigus lepingust või hankelepingust taganeda, teavitades sellest täitjat ette 2 (kaks) nädalat, kui talle on teatavaks saanud uued asjaolud, mis välistavad või muudavad tellijale ebaotstarbekaks lepingu või hankelepingu jätkamise kokkulepitud tingimustel.
12.5	Tellijal on õigus lepingust või hankelepingust taganeda kui täitja rikub oluliselt ja korduvalt lepingu täitmise tingimusi. 
12.5.1	Olulise rikkumisena käsitletakse võlaõigusseaduse § 116 lõikes 2 loetletud olukordadena käsitletavaid rikkumisi. Tellija annab lepingu või hankelepingu olulise rikkumise korral enne lepingust taganemist täitjale täiendava tähtaja rikkumise kõrvaldamiseks. 
12.5.2	Lepingust taganemise aluseks saavad olla ainult kirjalikult ja tähtaegselt tellija poolt esitatud motiveeritud pretensioonid. 
12.6	Tellijal on õigus taganeda lepingust või hankelepingust ilma täitmiseks täiendava tähtaja andmiseta, kui:
12.6.1	täitja rikub kohustust, mille täpne järgimine oli lepingust tulenevalt teise lepingupoole huvi püsimise eelduseks lepingu täitmise vastu;
12.6.2	täitja teatab, et ta ei täida oma lepingujärgset kohustust;
12.6.3	täitja rikub lepingust või hankelepingust tulenevaid kohustusi niivõrd, et lepingu jätkamine on tellija jaoks seotud oluliste lisakulutuste või riskidega või lepingu jätkamist tellija poolt ei saa mõistlikult eeldada.
12.7	Tellijal on õigus leping erakorraliselt ilma täitmiseks täiendava tähtaja andmiseta üles öelda, kui:
12.7.1	täitja on oluliselt rikkunud lepingu või hankelepingu täitmise tingimusi ja tellija on lepingust või hankelepingust taganenud;
12.7.2	täitja rikub lepingust tulenevaid kohustusi niivõrd, et lepingu jätkamine on tellija jaoks seotud oluliste lisakulutuste või riskidega või lepingu jätkamist tellija poolt ei saa mõistlikult eeldada.
12.8	Täitjal on õigus nõuda kokkulepitud tasu lepingust või hankelepingust taganemise ja/või lepingu ülesütlemise hetkeks nõuetekohaselt teostatud tööde eest.
12.9	Täitjal on õigus lepingu täitmine osaliselt või täielikult peatada teavitades sellest eelnevalt tellijat, kui tellija ei ole täitjale tasunud kokkulepitud tasu ning tasumise viivitus on kestnud rohkem kui 30 (kolmkümmend) kalendripäeva. Lepingu peatamine ei vabasta tellijat võlgnevuse tasumisest.
12.10	Tellijal on õigus leping erakorraliselt üles öelda, kui täitja suhtes on tehtud pankrotiotsus või on algatatud likvideerimisprotsess või täitjal lõppevad lepingu täitmiseks vajalikud load ning täitja ei pikenda neid või lubade pikendamine ei ole võimalik.
12.11	Tellijal on õigus leping igal ajal üles öelda või lepingust taganeda, teatades sellest täitjale vähemalt 90 päeva ette.
13.	Kontaktisikud
13.1	Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu.
13.2	Tellija kontaktisikud:
13.2.1	lepingu täitmisega seotud küsimustes on: kaitsetahte analüütik Keio Usai, tel + 372 717 0126, Keio.Usai@kaitseministeerium.ee.
13.2.2	üldistes küsimustes on: kaitsetahte analüütik Keio Usai, tel + 372 717 0126, Keio.Usai@kaitseministeerium.ee.
13.2.3	lepingulistes küsimustes on: taristu ja teenuste kategooriajuht Kristo Raud, tel +372 5388 3440, e-post kristo.raud@rkik.ee.
13.3	Täitja kontaktisikud:
13.3.1	lepingu täitmisega seotud küsimustes on Kristjan Kaldur, +372 505 0364, e-post: kristjan@ibs.ee, ;
13.3.2	lepingulistes küsimustes on Kats Kivistik, tel +372 5169 628, e-post: kats@ibs.ee.
13.4	Kontaktisikute muutumisel tuleb sellest viivitamatult teist poolt kirjalikult teavitada. Kontaktisikuks muudatuste tegemisel on punktides 13.2.3 ja 13.3.3 nimetatud kontaktisikud. 
14.	Lõppsätted
14.1	Lepingu täitmise keel on eesti keel, kui pooled ei ole teisiti kokku leppinud.
14.2	Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest, kui pooled ei ole teisiti kokku leppinud.
14.3	Pooled on kokku leppinud võtta tarvitusele kõik abinõud omavaheliste erimeelsuste lahendamiseks läbirääkimiste teel. Kokkuleppele mittejõudmisel lahendatakse vaidlus vastavalt Eesti Vabariigi õigusele Harju Maakohtus, välja arvatud juhul, kui pooled on teisiti kokku leppinud.
14.4	Lepingu üksiku sätte kehtetus ei too kaasa kogu lepingu või lepingu teiste sätete kehtetust.
14.5	Kumbki pool ei oma õigust oma lepingulisi õigusi ja kohustusi üle anda kolmandatele isikutele teise poole kirjaliku nõusolekuta.
14.6	Lepingu muudatused kehtivad juhul, kui need on vormistatud kirjalikult. Kirjaliku vorminõude mittejärgimisel on lepingu muudatused tühised. Kõik lepingu muudatused jõustuvad pärast nende allkirjastamist poolte poolt või poolte määratud tähtajal.
14.7	Poolte vaheliste õiguslikku tähendust omavate teadete ja muu info edastamine peab toimuma kirjalikult või e-posti teel digitaalselt allkirjastatuna. Teatis loetakse kättesaaduks ka juhul, kui see on edastatud postiasutuse poolt tagasisaadetava väljastusteatega lepingus tähendatud asukohta ja teate posti panemisest on möödunud 5 päeva. E-posti teel teate saatmise korral loetakse teade kättesaaduks järgmisel tööpäeval.
14.8	Leping on koostatud ühes eksemplaris ja allkirjastatud digitaalselt.
15.	Lepingu lisad
15.1	Lisa 1. Tehniline kirjeldus;
15.2	Lisa 2. Riigihanke pakkumus;
15.3	Lisa 3. Julgeolekutingimused.
16.	Poolte rekvisiidid

TELLIJA:
Riigi Kaitseinvesteeringute Keskus
Registrikood 70009764
Järve 34a,
11314 Tallinn 
e-post: lepingud@rkik.ee

Kaitseministeerium 
Registrikood 70004502
Sakala 1, 
15094 Tallinn	
TÄITJA:
Mittetulundusühing Balti Uuringute Instituut
Registrikood 80046950
Lai tn 30, 
51005 Tartu, 
e-post: kats@ibs.ee 

		
(allkirjastatud digitaalselt)

Ivar Janson 
hangete osakonna juhataja 	(allkirjastatud digitaalselt)

Kats Kivistik
juhatuse liige